cyanic-selkie/wikianc huggingface dataset:
Warlord
Ιστορία
Οι Warlord σχηματίστηκαν από τον κιθαρίστα Μπιλ Τσάμις και το ντράμερ Μαρκ Ζόντερ, με κύριες επιρροές βρετανικά hard rock και heavy metal συγκροτήματα όπως οι Rainbow, οι Angel Witch και οι Jethro Tull.
Το 1982, εντάχθηκαν στη δισκογραφική εταιρεία Metal Blade Records, συμμετέχοντας στη συλλογή "Metal Massacre II" του Μπράιαν Σλάγκελ με το τραγούδι "Lucifer's Hammer", όπως και στο τρίτο μέρος της ένα χρόνο αργότερα με το "Mrs. Victoria". Μέσα στο 1983 κυκλοφόρησε το ΕΡ "Deliver Us", με τον Τζακ Ρούκερ στα φωνητικά και τη Νταϊάν Κόρναρενς στα πλήκτρα.
Το συγκρότημα πραγματοποίησε τη μοναδική του συναυλία στο Raymond Theater της Ουάσιγκτον. Η εμφάνιση αυτή ηχογραφήθηκε χωρίς την παρουσία κοινού και κυκλοφόρησε στο άλμπουμ "And The Cannons Of Destruction Have Begun...", τον Οκτώβριο του 1984. Στη συγκεκριμένη κυκλοφορία συμμετείχε ο μπασίστας Ντέιβ Γουότρι και ο τραγουδιστής Ρικ Κάνινχαμ, ο οποίος αντικαταστάθηκε λίγο αργότερα από τον Ρικ Άντερσον.
Η αστάθεια και η εμπορική αποτυχία, ώθησαν το συγκρότημα στη διάλυση το 1986. Τα μέλη του σχήματος ασχολήθηκαν με άλλα πρότζεκτ, με τον Ζόντερ να γίνεται μέλος των Fates Warning και τον Τσάμις να σχηματίζει τους Lordian Guard με τη σύζυγο του, Βιντόν Ρίμενσνάιντερ στα φωνητικά.
Οι Warlord επανενώθηκαν το 2002 με τον τραγουδιστή των Hammerfall, Γιόακιμ Κανς στο μικρόφωνο, τον Τσάμις να ηχογραφεί την κιθάρα και το μπάσο και τον Ζόντερ τα τύμπανα. Αποτέλεσμα αυτής της σύνθεσης ήταν το "Rising Out Of The Ashes" και έδωσαν τις πρώτες τους συναυλίες στο φεστιβάλ του "Wacken", με μέλη του ιταλικού συγκροτήματος Black Jester.
Το συγκρότημα μπήκε στον πάγο για αρκετά χρόνια, μέχρι που το 2011 ανακοινώθηκε ότι επέστρεψαν στο στούντιο με τον μπασίστα Φίλιπ Μπινό και τον Ρικ Άντερσον να γυρίζει στα φωνητικά. Το 2013, εμφανίστηκαν ως πρώτο όνομα στο φεστιβάλ "Keep it True" της Γερμανίας, ακολουθούμενο από δύο εμφανίσεις στην Αθήνα και τη Θεσσαλονίκη.
Το Μάρτιο του 2013 κυκλοφόρησε ο δίσκος "The Holy Empire", λαμβάνοντας ιδιαίτερα θετικές κριτικές.
Στις 30 Σεπτεμβρίου 2013, ανακοινώθηκε ότι ο Κύπριος τραγουδιστής Νικόλας Λεπτός των Arrayan Path αναλαμβάνει τα φωνητικά του συγκροτήματος. Ο Μπιλ Τσάμις δήλωσε ότι "ηχητικά θα ταιριάζει περισσότερο στο επικείμενο, βαρύτερο άλμπουμ του συγκροτήματος". Λίγους μήνες αργότερα, ο Μπινό αντικαταστάθηκε προσωρινά από τον Γκάρι Γουέρκαμπ για τις ζωντανές εμφανίσεις του συγκροτήματος, λόγω υποχρεώσεων του πρώτου με τους Shadow Gallery.
Τον Σεπτέμβριο του 2017, ανακοινώθηκε μέσω της Frontiers Records ότι το συγκρότημα ετοιμάζει το επόμενο του άλμπουμ, με πιθανή κυκλοφορία μέσα στο 2018.
Πηγές
Κατηγορία:Heavy metal συγκροτήματα από Καλιφόρνια
Σιδηροδρομικός σταθμός Λιοσίων
Ο Σιδηροδρομικός Σταθμός Λιοσίων ήταν σταθμός των Σιδηροδρόμων Ελληνικού Κράτους, επί των εξής σιδηροδρομικών γραμμών:
Εγκαινιάστηκε στην αρχική του μορφή (ο σταθμός των Σιδηροδρόμων Πειραιώς - Αθηνών - Πελοποννήσου, επί της γραμμής Πειραιά - Πάτρας) στις 30 Ιουνίου 1884. Ο σταθμός των Σ.Ε.Κ. (επί της τότε γραμμής Πειραιά Λιμένα - Παπαπουλίου) εγκαινιάστηκε στις 8 Μαρτίου 1904. Βρισκόταν στην Αθήνα και όφειλε την ονομασία του στην περιοχή των Λιοσίων που εξυπηρετούσε, ενώ αρχικά, τόσο ο σταθμός των Σ.Π.Α.Π., όσο και των Σ.Ε.Κ., έφερε την ονομασία Μύλοι Αθηνών, ή απλά Μύλοι (Μύλοι Παινέση, ήταν η περιοχή από τα Σεπόλια μέχρι τον Κόκκινο Μύλο, όπου υπήρχαν 17 νερόμυλοι) καθώς οι Σ.Π.Α.Π. διέθεταν και άλλον σταθμό με την ονομασία «Μύλοι», τον Σιδηροδρομικό Σταθμό Μύλων Ναυπλίου. Η μετονομασία του σταθμού στο όνομα Λιόσια έλαβε χώρα σε άγνωστη ημερομηνία.
Ο σταθμός των Σ.Π.Α.Π. διέθετε μηχανοστάσιο και βοηθητικά κτίρια, τα οποία διατηρούνται έως σήμερα και στα οποία έχει εγκατασταθεί το Σιδηροδρομικό Μουσείο Αθηνών, η Αίθουσα Ντίνου Βασιλόπουλου όπου διεξάγεται ετησίως το μοντελιστικό σιδηροδρομικό παζάρι, καθώς και ο Σύλλογος Φίλων Σιδηροδρόμου από το 1983 στο Παλαιό Σιδηροδρομικό Μουσείο (Σιώκου και Κωνσταντινουπόλεως, 3 Γέφυρες), από το 1994 στο Κτίριο Μαθητείας του ΟΣΕ στην ίδια διεύθυνση έως το 2019 που μετακόμισε στην παρακείμενη οδό Λιοσίων 301 (Υπόγειο ΓΑΙΑΟΣΕ, Στάση ΟΣΥ Σταθμός Υπεραστικών Λιοσίων/Πρακτορεία/Μουσείο ΟΣΕ Γραμμών Α10,Α11,Β10,Β12,420,711,719,720) λόγω των έργων υπογειοποίησης του προαστιακού. Ίχνη της περιστροφικής πλάκας του σταθμού διακρίνονται στο οδόστρωμα της σημερινής οδού Σιώκου. Ο σταθμός είχε διακλαδώσεις προς το Σιδηροδρομικο Μουσείο και προς την τσιμεντοβιομηχανία ΑΤΛΑΣ (νυν 54ο Γυμνάσιο-Λύκειο).
Στο σταθμό Μύλοι αναφέρεται μάχη Ελλήνων αντιστασιακών του ΕΛΑΣ με Γερμανούς τον Αύγουστο 1944
Ο σταθμός Λιοσίων έκλεισε μεταπολεμικά, λόγω θιγόμενων ανταγωνιστικών συμφερόντων που έχει ο παρακείμενος Λεωφορειακός Σταθμός Λιοσίων των ΚΤΕΛ (τέως υφαντουργείο Χουτζούμη). Στη θέση του προβλεπόταν από τη δεκαετία του 1990 η κατασκευή νέου σταθμού του δικτύου προαστιακού σιδηροδρόμου Αττικής του Οργανισμού Σιδηροδρόμων Ελλάδας με το όνομα Θυμαράκια (Κωνσταντινουπόλεως, Σιώκου και Λιοσίων, ΚΤΕΛ Λιοσίων ), η οποία ματαιώθηκε το 2007 και δεν περιλαμβάνεται στην υπογειοποίηση του σιδηροδρομικού διαδρόμου από τον Σταθμό Λαρίσης έως τις Τρεις Γέφυρες, που θα δημοπρατηθεί τον Μάιο του 2017. Η απόσταση του σταθμού από τον σταθμό Λαρίσης είναι 1,7 με 2 χιλιόμετρα, από τους Αγίους Αναργύρους 1,4 χιλιόμετρα και από τον τέως σταθμό Πελοποννήσου στην Αθήνα (Κολωνός) είναι 2 χιλιόμετρα και 290 μέτρα, γεγονός που δικαιολογούσε την επαναλειτουργία του με τακτά δρομολόγια προαστιακού σιδηροδρόμου και αστικού χαρακτήρα.
Κούκος Πιερίας
thumb|280px|Άποψη του Κούκου
Ο Κούκος (παλαιότερη γραφή: Κούκκος) είναι χωριό του νομού Πιερίας, χτισμένο σε υψόμετρο 240 μέτρων. Έχει 166 κατοίκους (με βάση την απογραφή του 2021) και βρίσκεται βόρεια της Κατερίνης. Η ομώνυμη Τοπική Κοινότητα έχει έναν οικισμό, με 166 κατοίκους. Η απόσταση του χωριού από την Κατερίνη είναι 19 χιλιόμετρα.
Υποδομή
thumb|Το εξωκλήσι του Ιωάννη του Προδρόμου, με ψηφιδωτά φιλοτεχνημένα από τον Μιχάλη Παπαδόπουλο. Ο κεντρικός ναός του χωριού είναι ο Ιερός Ναός Αγίου Δημητρίου. Κτίστηκε τη περίοδο 1950-1953 από Κουκιώτες υπό την επίβλεψη του αρχιμάστορα Χατζημιχαηλίδη Παύλου, ενώ 3 χιλιόμετρα έξω από το χωριό υπάρχει το παρεκκλήσι του Αγίου Ιωάννη του Προδρόμου Το ξωκκλήσι ανακαινίσθηκε με δωρεές των ενοριτών του Κούκου. Το 1952 κτίστηκε ο ναός του Αγίου Αθανασίου. Εορταστικές εκδηλώσεις στο χωριό γίνονται την πρώτη εβδομάδα του Αυγούστου στην κεντρική πλατεία. Στις 27-28 και 29 Αυγούστου, ημέρα εορτασμού του Αποκεφαλισμού του Ιωάννη του Βαπτιστή, διοργανώνεται επίσης πανηγύρι στο εξωκλήσι του Αγ. Ιωάννη του Προδρόμου. Στο χώρο του παρεκκλησίου του Αγίου Ιωάννου του Προδρόμου, το έτος 1929 και για επτά μήνες, έζησε ο Γεώργιος Καρσλίδης (1901-1959), ο οποίος τον Μάρτιο του 2008 με απόφαση του Οικουμενικού Πατριαρχείου, ανακηρύχθηκε Όσιος. Με απόφαση της Ιεράς Μητροπόλεως Κίτρους Κατερίνης και Πλαταμώνος αποφασίστηκε στο χωριό Κούκος να εορτάζεται η μνήμη του οσίου αυτού στις 4 Νοεμβρίου κάθε έτους αρχής γενομένου από το 2009.
Στο χωριό υπάρχει Δημοτικό Σχολείο, το οποίο έχει σταματήσει να λειτουργεί λόγω έλλειψης παιδιών και οι μαθητές του χωριού μεταφέρονται με λεωφορείο στο σχολείο της γειτονικής Σεβαστής. Κοντά σε αυτό βρίσκεται και αγροτικό ιατρείο. Ωστόσο, στη δεκαετία του '30, στο Δημοτικό Σχολείο φοιτούσαν 154 παιδιά.
Κούκος, εξωκλήσι Αη Γιάννη: Τρία χιλιόμετρα έξω από το χωριό υπάρχει το παρεκκλήσι του Αγίου Ιωάννη του Προδρόμου. Λέγεται ότι η ονομασία του χωριού μπορεί να προήλθε είτε επειδή παλαιότερα στο εξωκκλήσι του Αγ. Ιωάννη του Προδρόμου υπήρχε το γνωστό ρολόι "Κούκος", είτε επειδή στην περιοχή υπήρχαν πολλά πουλιά αυτού του είδους.
Ιστορικά στοιχεία
Οι κάτοικοι του Κούκου εγκαταστάθηκαν στο χωριό ως πρόσφυγες, από τον Πόντο και τη Μικρά Ασία. Τηρούν όλες τις ποντιακές παραδόσεις και δραστηριοποιούνται με εκδηλώσεις πλούσιες σε ποντιακούς χορούς και τραγούδια.
Στον Κούκο υπάρχει Μορφωτικός και Αθλητικός Σύλλογος με έτος ιδρύσεως 1926 είναι ένας από τους αρχαιότερους Συλλόγους της Πιερίας Ιδρύθηκε από Πρόσφυγες του Πόντου και της Μ. Ασίας στις τότε Παράγκες του πρώτου καταυλισμού των προσφύγων στον Κούκο, αναγνωρισμένο είναι το Σωματείο από το Πρωτοδικείο Κατερίνης με δημοσίευση ΦΕΚ από το 1979. Είναι ιδρυτικό μέλος της Ένωσης Ποδοσφαιρικών Σωματείων Πιερίας. Οι δραστηριότητες του Συλλόγου είναι η οργάνωση και η διεξαγωγή πάσης φύσεως μορφωτικών, ψυχαγωγικών, αθλητικών και λοιπών ''εκδηλώσεων μη κερδοσκοπικού χαρακτήρα, πολλές δραστηριότητες και πρωτοβουλίες του συλλόγου  στοχεύουν στη μορφωτική και εκπαιδευτική ενδυνάμωση της ολυμπιακής παράδοσης, την υιοθέτηση αθλητικών και ηθικών κανόνων, την αρμονική σωματική και πνευματική ανάπτυξη, Προώθηση του πνεύματος του ευ αγωνίζεσθαι  αλλά και την ψυχαγωγία. Η ΑΕ Κούκου'' λαμβάνει μέρος στα Πρωταθλήματα της ΕΠΣ Πιερίας όπου είναι και μέλος της και με το νεωφώτιστο γυναικείο τμήμα στο πρωτάθλημα Γυναικών της ΕΠΟ στην πανελλήνια Γ' Εθνική κατηγορία. Ο Σύλλογος Κατέκτησε δύο Πρωταθλήματα με άνοδο στην Β Κατηγορία του Πρωταθλήματος της ΕΠΣ Πιερίας. Ο Κούκος στην Πιερία είναι το μοναδικό Χωριό που δεν έχει Αθλητικό σπίτι για εξάσκηση δεν έχει Γήπεδο με υπαιτιότητα των τοπικών αρχών μετά τον νόμο Σημίτη θεωρήθηκαν τα αποδυτήρια ακατάλληλα λόγω ρογμών από την επιτροπή ελέγχου καταλληλότητας γηπέδων κατεδαφίστηκαν και παρόλο που εξασφαλίστηκε το 2006 κονδύλιο από τον πρόεδρο του Συλλόγου κ. Κων/νο Προδρόμου διαμέσω του τότε Γ.Γ.Α κ.Κουκοδήμου  στον Δήμο Κορινού 151.000 € για το Γήπεδο  του Κούκου το γήπεδο δεν έγινε μέχρι σήμερα (15 ολόκληρα χρόνια) η ΑΕ Κούκου είναι ο μοναδικός Αθλητικός Σύλλογος στη Πιερία που δεν έχει Αθλητικό σπίτι με υπαιτιότητα των  πρώην Δημάρχων και Δημοτικών αρχών για μικροσκοπημότητες και πολιτικά τερτίπια.
Η ονομασία του χωριού σύμφωνα με θεωρίες πάντα, οφείλεται ανάμεσα σε δύο εκδοχές. Είτε επειδή παλαιότερα στο εξωκκλήσι του Αγ. Ιωάννη του Προδρόμου υπήρχε το γνωστό ρολόι "Κούκος", είτε επειδή στην περιοχή υπήρχαν πολλά πουλιά αυτού του είδους. Έτσι μέσα από αυτές τις δύο εκδοχές οι πρώτοι κάτοικοι ονόμασαν το χωριό Κούκος.
Στην περίοδο του Δευτέρου Παγκοσμίου Πολέμου και της Κατοχής, ο Κούκος ήταν η έδρα του φιλοναζιστικού «Εθνικού Ελληνικού Στρατού». Αποτελούνταν από 1200 οπλίτες τού χωριού και της ευρύτερης περιοχής με αρχηγό τον δωσίλογο Κισά Μπατζάκ (Κυριάκος Παπαδόπουλος). Ο ΕΛΑΣ επιτέθηκε στο χωριό στις 17 Νοεμβρίου 1943 αλλά συνάντησε ισχυρή αντίσταση. Ο Ο Κούκος τελικά καταλήφθηκε από τον ΕΛΑΣ στις 16 Οκτωβρίου 1944. Σε κεντρικό σημείο του υπάρχει επιτύμβια πλάκα, με τα ονόματα των εκτελεσθέντων από τους Ναζί αλλά και των θυμάτων του μετέπειτα Εμφυλίου Πολέμου στο Κιλκίς.
Στον Κούκο και στο χώρο του Παλαιού Δημοτικού Σχολείου εγκαταστάθηκε και λειτουργούσε από το 2005 Κέντρο Επαγγελματικής Κατάρτισης για μικρό χρονικό διάστημα, σήμερα στεγάζεται  ο Πολιτιστικός σύλλογος  Κούκου Αγ. Ιωάννης ο Πρόδρομος.
Τμήμα νεολαίας Κούκου
Τον τελευταίο καιρό και με την βοήθεια του Πολιτιστικού συλλόγου Κούκου Αγ. Ιωάννης ο Πρόδρομος δραστηριοποιείται και τμήμα νεολαίας με πρωτοβουλία των παιδιών του χωριού.
Λίμνη του ποταμού Σάβα
μικρογραφία|Άποψη της λίμνης του ποταμού Σάβα Η Λίμνη του ποταμού Σάβα (σερβικά : Савско језеро) είναι τεχνητή λίμνη της Σερβίας στην αστική περιοχή της πόλεως του Βελιγραδίου. Βρίσκεται δίπλα στον ποταμό Σάβα 4 χλμ από το κέντρο του Βελιγραδίου, διοικητικά ανήκει στον Δήμο Τσουκαρίτσα.
Ο σχηματισμός της λίμνης
Η λίμνη του ποταμού Σάβα είναι η πρώην δεξιά πλευρά του ποταμού Σάβα που δημιουργούσε σε εκείνο το σημείο τη νησίδα Σιγκανλία. Ο σχηματισμός της λίμνης ξεκίνησε το 1957 από το εθνικό συμβούλιο της πόλης του Βελιγραδίου με σκοπό την κατασκευή ενός κέντρου αναψυχής και ολοκληρώθηκε ο 1967. Κατασκευάστηκαν αναχώματα στις δύο άκρες της νησίδας όπου εγκλώβισαν ο νερό του Σάβα κι έτσι δημιουργήθηκε η λίμνη. Ακόμα έγιναν έργα ισοπέδωσης και διαμόρφωσης της νησίδας. Την τελική της εμφάνιση η λίμνη την πήρε το 1978 όταν και η νησίδα Σινγκαλία έγινε χερσόνησος.
Μορφολογικά και υδρολογικά χαρακτηριστικά
μικρογραφία|Η θέση της λίμνης στην πόλη του Βελιγραδίου Η λίμνη έχει σχήμα ελαφρά καμπυλωτού τόξου, έχει έκταση 0,9 τετραγωνικών χλμ, μέσο βάθος περίπου 3 μέτρα, κι χωρητικότητα είναι 4 000 000 κυβικά μέτρα. Το μέσο πλάτος της λίμνης είναι περίπου 250 μέτρα, ενώ το μήκος της λίμνης 4,4 χλμ. Η λίμνη χωρίζεται σε δύο μέρη, το νότιο τμήμα που έχει έκταση 181 000 τργ χλμ, και χρησιμοποιείται για άθληση και αναψυχή και το βόρειο με έκταση 785 000 τργ χλμ.
Κατά τη διάρκεια των χειμερινών μηνών η λίμνη παγώνει για μια εκτεταμένη χρονική περίοδο, το πάχος του πάγου μπορεί να φτάσει μέχρι 30 εκατοστά. Η διαφάνεια του νερού κυμαίνεται από 0,8 m κατά τη διάρκεια της κολυμβητικής περιόδου, έως και 4,7 m κατά τους ανοιξιάτικους μήνες
Βιοποικιλότητα
Η άγρια ζωή στη λίμνη αποτελείται κυρίως από μεγάλη ποικιλία ειδών ψαριών. Τα πιο κοινά είδη ψαριών στη λίμνη είναι ο κυπρίνος, το γατόψαρο , η τούρνα , οι καραβίδες, η πέρκα κ.α.. Από το 1994 στη λίμνη σημειώθηκαν εμφανίσεις λευκής μέδουσας του γλυκού νερού, που είναι φυσιολογικό φαινόμενο σε λίμνες γλυκού νερού των οποίων η θερμοκρασία υπερβαίνει τους 25 βαθμούς (° C) - είναι εντελώς ακίνδυνες για τον άνθρωπο.
Κολύμβησης
Γύρω από τη λίμνη Σάβα υπάρχουν 6 χλμ όμορφης παραλίας με βότσαλα, το κολύμπι σεζόν ξεκινά σε Ιούνιο και διαρκεί μέχρι τον Σεπτέμβριο. Οι παραλίες είναι εξοπλισμένες με όλες τις απαραίτητες υποδομές, όπως ντους, τουαλέτες, βρύσες με πόσιμο νερό, πύργοι διάσωσης, κλινικές, εστιατόρια , καφετέριες κλπ.. Το νερό της λίμνης ποικίλλει από την πρώτη στη δεύτερη κατηγορία, η οποία εξαρτάται κυρίως από τον αριθμό των κολυμβητών στη λίμνη. Σε περίοδο αιχμής, ιδιαίτερα τα Σαββατοκύριακα, οι παραλίες της λίμνης δέχονται περίπου 150.000 επισκέπτες την ημέρα. Η παραλία έλαβε την αναγνωρισμένου κύρους πιστοποίηση «Γαλάζια Σημαία», η οποία επιβεβαίωσε ότι η κοινοπραξία πληροί τα αυστηρά κριτήρια όσον αφορά την ποιότητα των υδάτων, υπηρεσίες διάσωσης και συναφών εγκαταστάσεων.
Αθλητικές δραστηριότητες
μικρογραφία|Θαλάσσιο σκι στην λίμνη Στην λίμνη λόγω της ιδανικής τοποθεσίας της μέσα στην αστική περιοχή του Βελιγραδίου, τη καθιστούν ιδανική για διάφορα εθνικά και διεθνεί πρωταθλήματα. Μετά το 2000, η λίμνη έχει πραγματοποιηθεί μια σειρά τοπικών, περιφερειακών, εθνικών και διεθνών πρωταθλημάτων σε κωπηλασία, αλιεία και τρίαθλο.
Μερικές από τις πιο σημαντικές διεθνείς διοργανώσεις που πραγματοποιήθηκαν στη λίμνη :
Εξωτερικοί σύνδεσμοι
Κατηγορία:Βελιγράδι Κατηγορία:Τεχνητές λίμνες της Σερβίας Κατηγορία:Αθλητισμός στη Σερβία Κατηγορία:Σάβος
Αντίπαπας Νοβατιανός
Βιογραφία
Καταγόταν από την Βόρεια Αφρική ή τη Φρυγία. Γεννήθηκε σε ειδωλολατρικό περιβάλλον και λέγεται ότι βαπτίστηκε Χριστιανός αφού πρώτα είχε προσβληθεί από σοβαρή ασθένεια. Μάλιστα μετά την ανάρρωσή του χειροτονήθηκε πρεσβύτερος. Λόγω της μόρφωσής του απέκτησε γρήγορα σημαντική θέση ανάμεσα στη χριστιανική κοινότητα της Ρώμης και θεωρείτο το 251 ένα από τα επικρατέστερα πρόσωπα για την κατάληψη της θέσης του επισκόπου Ρώμης, την οποία τελικά κατέλαβε ο Κορνήλιος.
Υπήρξε σημαντικός θεολόγος και συγγραφέας, ο πρώτος Ρωμαίος θεολόγος που χρησιμοποίησε τη λατινική γλώσσα, σε μια εποχή που υπήρχε συζήτηση για το πώς να να αντιμετωπισθούν οι χριστιανοί που είχαν ολισθήσει και ήθελαν να επιστρέψουν, και το θέμα της μετάνοιας. Χειροτονήθηκε πάπας από τρεις επισκόπους το 251, υιοθέτησε μια πιο αυστηρή θέση από τον επίσημο Πάπα, τον Κορνήλιο. Ο Νοβατιανός λίγο μετά αφορίσθηκε: η σχισματική εκκλησία την οποία ίδρυσε επέζησε για αρκετούς αιώνες (βλέπε Νοβατιανισμός). Ο Νοβατιανός πέθανε, ίσως μαρτύρησε, κατά τη διάρκεια ενός διωγμού.
Εξωτερικοί σύνδεσμοι
Κατηγορία:Αντίπαπες Κατηγορία:Επίσκοποι του 3ου αιώνα
HPV
Ο HPV (human papillomavirus, Ιός των ανθρωπίνων θηλωμάτων) είναι ένας ιός που βασίζεται στο DNA (dsDNA) και μολύνει το δέρμα και τις βλεννογόνους μεμβράνες των ανθρώπων και ορισμένων ζώων. Σύμφωνα με τους Bernard και συνεργάτες (2010) μέχρι στιγμής έχουν αναγνωρισθεί 189 υπότυποι του ιού των θηλωμάτων (PV) από τους οποίους οι 120 υπότυποι προσβάλουν τον ανθρωπο -ιος HPV, και περίπου οι 40 είναι σεξουαλικά μεταδιδώμενοι.
Κάποιες μορφές του HPV μπορούν να προκαλέσουν κονδυλώματα, ενώ κάποιες άλλες μορφές μπορεί να προκαλέσουν μόλυνση, η οποία να επιφέρει προ-καρκινικές δυσπλασίες. Όλοι οι υπότυποι του HPV μεταδίδονται μέσω δερματικής επαφής και, επομένως, δεν απαιτείται πλήρης σεξουαλική επαφή για τη μετάδοση.
Μια ομάδα περίπου 40 μορφών του HPV μεταδίδονται μέσω σεξουαλικής επαφής και μολύνουν την περιοχή των γεννητικών οργάνων. Μερικές μορφές του HPV – και πιο συγκεκριμένα οι τύποι 6,11,40,42,43,44,55,61,70,72,81,83,84,89 – μπορούν να προκαλέσουν κονδυλώματα, που δεν είναι καρκινογόνα. Ωστόσο, άλλες μορφές του ιού που επίσης επηρεάζουν τα γεννητικά όργανα, δεν προκαλούν κανένα σύμπτωμα.
Η εμμένουσα λοίμωξη με τους υψηλής και αμφιλεγόμενης/μεσαίας (με βάση τη διεθνή βιβλιογραφία) επικινδυνότητας υπότυπους του ιού HPV - και πιο συγκεκριμένα τους τύπους 16,18,31,33,35,39,45,51,52,53,56,58,59,66,68,70,73,82,85- έχει την τάση να μην υποστρέφει και να ενσωματώνεται στο ανθρώπινο γονιδίωμα (DNA) με αποτέλεσμα να οδηγεί αρχικά σε προκαρκινικές αλλοιώσεις- ενδοεπιθηλιακή νεοπλασία τραχήλου (CIN), ενδοεπιθηλιακή νεοπλασία του αιδοίου(VIN), ενδοεπιθηλιακή νεοπλασία του πέους (PIN) και ενδοεπιθηλιακή νεοπλασία του πρωκτού (AIN). Αυτές είναι προ-καρκινικές δυσπλασίες και ενδέχεται να εξελιχθούν σε καρκίνο. Ο καρκίνος του τραχήλου της μήτρας για να δημιουργηθεί πρέπει πρώτα να υπάρχει μόλυνση από τον HPV (αυτό ισχύει σχεδόν σε όλες τις περιπτώσεις).
Τραχηλικό τεστ Παπανικολάου (Pap-test) χρησιμοποιείται για να εντοπίσει κυτταρικές ανωμαλίες και την ύπαρξη του HPV. Έτσι, γίνεται δυνατή η χειρουργική αφαίρεση κονδυλωμάτων και/ή προ-καρκινικών αλλοιώσεων, πριν εξελιχθούν σε καρκίνο του τραχήλου. Παρόλο που η χρήση του τεστ Παπανικολάου έχει μειώσει την θνησιμότητα και την ανάπτυξη καρκίνου του τραχήλου στις ανεπτυγμένες χώρες, αυτή η ασθένεια εξακολουθεί να αποτελεί αιτία θανάτου για χιλιάδες γυναίκες κάθε χρόνο ανά τον κόσμο.
Το Τεστ Παπανικολάου (Pap-test) στον πρωκτό εφαρμόζεται τα τελευταία χρόνια και για την εντόπιση προκαρκινωματωδών αλλοιώσεων στον πρωκτό. Αυτό πρέπει να γίνεται και σε γυναίκες που έχουν πρωκτική επαφή ή σε γυναίκες με υψηλόβαθμη ενδοεπιθηλιακή νεοπλασία τραχήλου (CIN3) ή καρκίνο τραχήλου μήτρας, κόλπου ή αιδοίου.
Πρόσφατα εγκρίθηκε η χρήση δύο εμβολίων (Gardasil και Cervarix) τα οποία αποτρέπουν την μόλυνση από τους πιο επικίνδυνους καρκινογόνους τύπους του HPV. Ο εμβολιασμός με τη δημιουργία προστατευτικών αντισωμάτων προφυλάσσει από τους τύπους 16 και 18 κατά 100%, δηλαδή τους δυο πιο επικίνδυνους για πρόκληση καρκίνου τύπους HPV που ευθύνονται συνολικά για το 71% των περιπτώσεων καρκίνου. Το Gardasil, ενώ περιλαμβάνει, εκτός από τους 16 και 18, και τους μη ογκογόνους τύπους 6 και 11 (αυτούς που προκαλούν κονδυλώματα) και φαίνεται πως προστατεύει ικανοποιητικά για χρονικό διάστημα μέχρι 3 χρόνια, ενώ το Cervarix, που περιλαμβάνει τους τύπους 16 και 18, φαίνεται πως προστατεύει ικανοποιητικά για 6,5 τουλάχιστον χρόνια.
Μελέτες έχουν καταδείξει ότι ο συνδυασμός εμβολιασμού και τακτικού προληπτικού ελέγχου με το Τεστ Παπ μπορούν να μειώσουν την εμφάνιση καρκίνου στον τράχηλο της μήτρας κατά 94%.
Στην Ελλάδα η εισαγωγή του εμβολίου στο εθνικό πρόγραμμα εμβολιασμών έγινε τον Ιανουάριο του 2008 και το ΙΚΑ, όπως τα περισσότερα ασφαλιστικά ταμεία, καλύπτουν από τον Σεπτέμβριο του 2008 τον δωρεάν εμβολιασμό για τα κορίτσια 12-15 ετών. Από τον Ιανουάριο του 2009 γίνεται δωρεάν κάλυψη και των νεαρών γυναικών ηλικίας 16-26 ετών.
Στατιστικά σχετικά με τον HPV
thumb|Καρκίνοι από HPV Σύμφωνα με το Journal of the American Medical Association (Dunne, Eileen F. et al, 2007) η μετάδοση του HPV ανάμεσα στις γυναίκες στις ΗΠΑ είναι ως εξής:
Μία έρευνα έχει δείξει ότι, το 26.8% των γυναικών ηλικίας από 14 έως 59 έχουν μολυνθεί από τουλάχιστον μιας μορφής HPV.
Ο HPV των γεννητικών οργάνων είναι αρκετά συνηθισμένος με τις στατιστικές να δείχνουν ότι πάνω από το 50% των γυναικών θα μολυνθούν από κάποιας μορφής σεξουαλικά μεταδιδόμενο τύπο του HPV.
Δερματικά Κονδυλώματα
Μπορούν να εντοπιστούν στα γόνατα καθώς και στους αγκώνες.
Οι δερματικοί τύποι του HPV συνήθως δεν προκαλούν κονδυλώματα στα γεννητικά όργανα και δεν σχετίζονται με τον καρκίνο.
Πελματικά κονδυλώματα
Τα πελματικά κονδυλώματα εντοπίζονται στο κάτω μέρος τον ποδιών και μεγαλώνουν προς τα μέσα, προκαλώντας πόνο στο περπάτημα
Γενετικά Κονδυλώματα
Τα Γενετικά Κονδυλώματα (στα γεννητικά όργανα ή στον πρωκτό) είναι το πιο αναγνωριστικό σημείο του HPV. Παρόλο που αρκετές μορφές του HPV μπορούν να προκαλέσουν κονδυλώματα, οι τύποι 6 και 11 ευθύνονται για το 90% των περιπτώσεων.
Οι μορφές του HPV που προκαλούν γενετικά κονδυλώματα δεν προκαλούν καρκίνο. Ωστόσο αν κάποιος εμφανίσει γενετικά κονδυλώματα τότε είναι πιθανό να έχει μολυνθεί και από τις ``επικίνδυνες μορφές`` του ιού.
Καρκίνος
thumb|Σχεδιάγραμμα Μορφών HPV Οι σεξουαλικά μεταδιδόμενοι - υψηλού κινδύνου υπότυποι του ιού HPV -16,18,31,33,35,39,45,51,52,56,58,59,68,85, και οι αμφιλεγόμενου/μεσαίου κινδύνου (με βάση τη διεθνή βιβλιογραφία) HPV -26,53,66,70,73,82,83,84 μπορεί να προκαλέσουν εμμένουσα λοίμωξη και να οδηγήσουν σε καρκίνο του τραχήλου, καρκίνο του πρωκτού, καρκίνο του αιδοίου και καρκίνο του πέους. Επιδημιολογικά, πάνω από το 90% των περιστατικών καρκίνου που οφείλονται στον HPV εμφανίζονται στον τράχηλο της μήτρας. Μερικοί τύποι του HPV και ειδικά ο τύπος 16, έχει ανακαλυφθεί πως σχετίζεται με ορισμένου καρκίνους του λαιμού και του στόματος.
Ένα ιστορικό μόλυνσης από μία ή περισσότερες "υψηλού κινδύνου" μορφές του HPV θεωρείται πως είναι απαραίτητο για την ανάπτυξη καρκίνου (οι περισσότερες μορφές του HPV δεν θεωρούνται υψηλού κινδύνου), γυναίκες χωρίς ιστορικό του ιού δεν αναπτύσσουν καρκίνο του τραχήλου. Ωστόσο, η μόλυνση συνήθως καθαρίζεται γρήγορα από το ανοσοποιητικό σύστημα και δεν προλαβαίνει να αναπτυχθεί σε καρκίνο. Επειδή η διαδικασία μετατροπής των κυττάρων του τραχήλου σε καρκινικά κύτταρα είναι εξαιρετικά αργή, ο καρκίνος εμφανίζεται σε άτομα που είναι μολυσμένα με τον ιό για πολλά χρόνια, συνήθως μια δεκαετία.
Οι σεξουαλικά μεταδιδόμενες μορφές του HPV επίσης προκαλούν καρκίνους, ένα μεγάλο ποσοστό των καρκίνων του πρωκτού οφείλεται σε αυτές τις μορφές HPV ενώ το 25% των καρκίνων του στόματος και του λαιμού οφείλεται στον HPV. Αν κάποιος κάνει πρωκτικό ή στοματικό σεξ με κάποιο μολυσμένο άτομο, τότε αυξάνονται οι πιθανότητες να αναπτύξει ένα τέτοιου είδους καρκίνο.
Αναπνευστικό
Οι τύποι 6 και 11 του HPV έχουν βρεθεί να επηρεάζουν το αναπνευστικό, σχηματίζοντας κονδυλώματα στον φάρυγγα ή σε άλλα μέρη του αναπνευστικού συστήματος, σπάνια όμως.
Αυτά τα εξογκώματα μπορεί να χρειαστούν χειρουργική για την αφαίρεσή τους και μπορούν να επέμβουν στην αναπνοή ενός ατόμου και σε πολύ σπάνιες περιπτώσεις να γίνουν καρκινώματα.
Πρόληψη και διάγνωση
thumb|left|250px Οι περισσότεροι άνθρωποι μολύνονται από διάφορους δερματικούς τύπους του HPV στην παιδική ηλικία. Ο HPV έχει την ικανότητα να παραμένει στο περιβάλλον για αρκετά μεγάλο χρονικό διάστημα και για αυτό τον λόγο πρέπει να αποφεύγεται η επαφή με επιφάνειες, όπως δάπεδα σε δημόσιες τουαλέτες κλπ.
Εμβόλιο
Στις 8 Ιουνίου του 2006 εγκρίθηκε η χορήγηση του εμβολίου Gardasil. Το εμβόλιο προστατεύει τον οργανισμό από τους τύπους 6,11,16 και 18, από τους οποίους μόνο οι 16 και 18 μπορούν να προκαλέσουν καρκίνο. Τα δημοσιευμένα στοιχεία του Gardasil δείχνουν διάρκεια 3,5 χρόνων.
Το Σεπτέμβριο του 2007 εγκρίθηκε στην Ευρώπη η χορήγηση του εμβολίου Cervarix, το οποίο παρέχει υψηλή προστασία από τους ΗPV τύπους 16 και 18 (υπεύθυνοι για το 71% των περιπτώσεων καρκίνου τραχήλου της μήτρας) για τουλάχιστον 6,5 χρόνια. Τον Ιούλιο του 2009 ανακοινώθηκε σε μια μεγάλη κλινική μελέτη ότι το Cervarix προλαμβάνει συνολικά πέντε ογκογόνα στελέχη του ιού HPV εκτός από τους 16 και 18 δίνοντας έτσι επιπλέον προστασία από τον καρκίνο κατά 11-16%. Τον Αύγουστο του 2010 εγκρίθηκε από τις Ευρωπαϊκές Αρχές και τον ΕΟΦ νέο και διευρυμένο φύλλο οδηγιών για το Cervarix με ένδειξη για προστασία από τους πέντε συχνότερους ογκογόνους τύπους του ιού HPV.
Το εμβόλιο δεν έχει παρενέργειες, εκτός από ελαφρύ τσούξιμο στην περιοχή που ένα άτομο εμβολιάστηκε. Προς το παρόν και σε όλο τον κόσμο το εμβόλιο χορηγείται μόνο σε γυναίκες και νεαρά κορίτσια με αποζημίωση από τα Ταμεία.
Προφυλακτικό
Το προφυλακτικό δεν παρέχει απόλυτη προστασία ενάντια στον HPV αλλά μειώνει τις πιθανότητες μετάδοσης του ιού. Ειδικότερα, η χρήση προφυλακτικού δεν προσφέρει επαρκή προστασία  από τον ιό διότι το προφυλακτικό δεν καλύπτει όλη την επιφάνεια του πέους, ούτε όλη την περιγεννητική περιοχή, αλλά ούτε και όλα τα είδη της σεξουαλικής συνεύρεσης.
Θεραπεία
Ο ιός δεν μπορεί να απομακρυνθεί από τον οργανισμό. Μολύνει τα κύτταρα και παραμένει για πάντα μέσα τους. Όμως οι δυσπλασίες και τα κονδυλώματα μπορούν να αφαιρεθούν.
Οι θεραπευτικές μέθοδοι για την αντιμετώπιση των κονδυλωμάτων χωρίζονται σε δύο κατηγορίες. Η πρώτη κατηγορία περιλαμβάνει τις θεραπείες που εφαρμόζονται στο σπίτι, όπως η εφαρμογή κρέμας, αλοιφής ή λοσιόν με διάφορες φαρμακευτικές ουσίες  για την αντιμετώπιση των κονδυλωμάτων. Στη δεύτερη κατηγορία περιλαμβάνονται οι θεραπείες που εφαρμόζονται από το δερματολόγο, όπως η κρυοθεραπεία (κρυοπηξία), η διαθερμοπηξία (ηλεκτροκαυτηρίαση), το laser και η χειρουργική αφαίρεση.
Σήμερα, η πλέον σύγχρονη και ενδεδειγμένη θεραπεία βασίζεται στη χρήση του εξελιγμένου Laser CO2, με το οποίο επιτυγχάνεται εξάλειψη των κονδυλωμάτων σε μία μόνο συνεδρία, χωρίς πόνο και χωρίς να παραμένουν ουλές ή σημάδια στο δέρμα. Παράλληλα, η αντιμετώπιση των κονδυλωμάτων με Laser καθιστά δυνατή την επιλεκτική αφαίρεση των βλαβών, χωρίς προσβολή των παρακείμενων φυσιολογικών ιστών.
Σε κάθε περίπτωση, η έγκαιρη και ακριβής διάγνωση βάσει της κλινικής εξέτασης από εξειδικευμένο δερματολόγο-αφροδισιολόγο καθώς και η άμεση εφαρμογή της κατάλληλης θεραπευτικής παρέμβασης εξασφαλίζουν την ασφαλή και αποτελεσματική αντιμετώπιση των κονδυλωμάτων.
Εξωτερικοί σύνδεσμοι
Κατηγορία:Ιοί
Μάριαμ Μαμαντάσβιλι
Η Μάριαμ Μαμαντάσβιλι (Γεωργιανά: მარიამ მამადაშვილი, γεν. 16 Νοεμβρίου 2005) είναι μικρή Γεωργιανή τραγουδίστρια. Κέρδισε την Junior Eurovision 2016 όπου εκπροσωπούσε τη Γεωργία με το τραγούδι "Mzeo". Ζούσε στις ΗΠΑ μέχρι το 2015.
Η Μαμαντάσβιλι ερμηνεύει από την ηλικία των 4. Σπούδασε στο Bzikebistudio στη Γεωργία αλλά και στο Evgeni Mikeladze State Central Music School. Από τότε που μετακόμισε στις ΗΠΑ, είχε εγγραφεί στο Tomlinson Middle School και στο Broadway Method Academy.
Επιπλέον λινκ
Κατηγορία:Γεωργιανοί τραγουδιστές Κατηγορία:Νικητές Παιδικού Διαγωνισμού Τραγουδιού Eurovision
Τριστάνος και Ιζόλδη
Ο Τριστάνος και Ιζόλδη (γερμ. Tristan und Isolde) αποτελεί έναν από τους ποιητικότερους θρύλους του Μεσαίωνα στην υπόθεση του οποίου ο Ρίχαρντ Βάγκνερ εμπνεύσθηκε το ομώνυμο λυρικό τρίπρακτο δράμα, έργο του, που κατέχει εξέχουσα θέση στην ιστορία της Όπερας, η πρώτη του οποίου και δόθηκε στο Βασιλικό Θέατρο Μονάχου στις 10 Ιουνίου 1865.
Η υπόθεση του θρύλου αυτού μεταφέρθηκε με ομώνυμο τίτλο στη κινηματογραφική σκηνή σε σκηνοθεσία Κέβιν Ρέινολτς και με πρωταγωνιστές τους Τζέιμς Φράνκο, Σοφία Μάιλς και Ρούφους Σιούελ.
Υπόθεση
Ο Τριστάνος ανατρέφεται από τον θείο του Μάρκο, Βασιλιά της Κορνουάλης. Μετά από μια περιπετειώδη και γεμάτη ανδραγαθήματα ζωή, μεταξύ των οποίων και ο φόνος ενός τέρατος της Ιρλανδίας, προς το οποίο οι Κορνουάλιοι πρόσφεραν ετησίως 100 νέα κορίτσια και αγόρια για τροφή ( αναφορά στο μύθο του Θησέα - Μινώταυρος), ο Τριστάνος αναλαμβάνει την ευθύνη να πάει στην Ιρλανδία και να ζητήσει για λογαριασμό του θείου του, Βασιλιά Μάρκου το χέρι της εκεί Πριγκίπισσας Ιζόλδης της ξανθής. Επιστρέφοντας με την Ιζόλδη στην Κορνουάλη από μοιραίο λάθος πίνουν και οι δύο κάποιο μαγικό φίλτρο, που ήταν προορισμένο να προκαλεί ακατανίκητο και αιώνιο έρωτα σε όποιους το δοκίμαζαν ( το οποίο είχε ετοιμάσει η μάγισσα μητέρα της Ιζόλδης για εκείνη και τον βασιλιά Μάρκο). Έτσι, τυφλωμένοι από το πάθος τους, γίνονται ζευγάρι. Η Ιζόλδη απατά τον βασιλιά διοργανώνοντας κρυφές συναντήσεις με τον Τριστάνο.
Μετά από τραυματισμό του όμως από δηλητηριασμένο βέλος και γνωρίζοντας πως το αντίδοτο το έχει η Ιζόλδη η ξανθή, την ειδοποιεί να έρθει γρήγορα. Εκείνη σπεύδει γρήγορα στο κάλεσμά του, με πλοίο με λευκά πανιά όπως της είχε υποδείξει ο Τριστάνος (αναφορά στο μύθο του Θησέα). Η σύζυγός του όμως, η Ιζόλδη με τα Λευκά χέρια, από ζήλια, αναγγέλλει στον ανήμπορο Τριστάνο ότι το πλοίο φθάνει με μαύρα πανιά, οπότε κι εκείνος απελπισμένος πεθαίνει. Μετά από λίγο, πεθαίνει στο στήθος του και η Ιζόλδη η ξανθή.
Μύθος
Το κομμάτι με τα μαύρα πανιά ίσως έχει εμπνευστεί από το μύθο του Θησέα και την πτώση του Αιγέα, στο κατόπιν ονομασμένο Αιγαίον Πέλαγος.
Φίλιππος Μανουηλίδης
Ο Φίλιππος Μανουηλίδης (1881 - 27 Οκτωβρίου 1968) ήταν Έλληνας πολιτικός.
Βιογραφικά στοιχεία
Γεννήθηκε στη Ραιδεστό της Ανατολικής Θράκης. Πολιτεύτηκε και εκλέχτηκε επανειλημμένα Βουλευτής και πληρεξούσιος στην Εθνοσυνέλευση το 1920. Μετά την απελευθέρωση της Θράκης, εξελέγη βουλευτής Ραιδεστού κι έπειτα Έβρου. Διετέλεσε υπουργός Εσωτερικών επί κυβέρνησης Θεμιστοκλή Σοφούλη.
Πέθανε σε ηλικία 87 ετών στην Αθήνα το 1968 και κηδεύτηκε από τον ιερό ναό του Πρώτου Νεκροταφείου Αθηνών. Ήταν παντρεμένος με την Ιάνθη και είχαν μία κόρη, τη Φούλα.
Πηγές
Κατηγορία:Βουλευτές Ραιδεστού Κατηγορία:Βουλευτές Έβρου Κατηγορία:Έλληνες υπουργοί Εσωτερικών Κατηγορία:Έλληνες υπουργοί Υγιεινής, Προνοίας και Αντιλήψεως
Εθνόσημο της Υεμένης
Παλαιότερα εθνόσημα
Ως το 1990, η Υεμένη ήταν διαιρεμένη σε Βόρεια (Βασίλειο της Υεμένης και κατόπιν Αραβική Δημοκρατία της Υεμένης) και Νότια (βρετανικό Προτεκτοράτο της Νοτίου Αραβίας και κατόπιν Λαοκρατική Δημοκρατία της Υεμένης).
Νότια Υεμένη
Η Νότια Υεμένη είχε τον παναραβικό Αετό του Σαλαδίνου στο δικό της εθνόσημο, το οποίο έμοιαζε με τα εθνόσημα της Αιγύπτου, του Ιράκ και της Συρίας.
Παραπομπές
Υεμενη Κατηγορία:Εθνικά σύμβολα της Υεμένης
Αρχή του περιστερώνα
Στα μαθηματικά, η αρχή του περιστερώνα δηλώνει πως αν τοποθετήσουμε n αντικείμενα σε m δοχεία, με
n > m
, τότε τουλάχιστον ένα δοχείο πρέπει να περιέχει περισσότερα από ένα αντικείμενα. Το κλασσικό παράδειγμα περιγράφει 9 περιστερώνες με 10 περιστέρια, οπότε και κάποιος περιστερώνας θα έχει τουλάχιστον 2 περιστέρια. Πρόκειται για μια αρχή όπου αν και επιφανειακά δηλώνει το προφανές, μπορεί να χρησιμοποιηθεί έμπρακτα ως αποδεικτικό εργαλείο στην συνδυαστική, στη θεωρία κανονικών γλωσσών, και στη στατιστική, μεταξύ άλλων. Η αρχή του περιστερώνα αποδίδεται κυρίως στον Γερμανό μαθηματικό G. Lejeune Dirichlet, οπού στην εργασία του χρησιμοποιούσε την αρχή με το όνομα Schubfachprinzip ("αρχή του συρταριού" ή "αρχή του ραφιού").
Η αρχή του περιστερώνα έχει πολλές γενικεύσεις και μπορεί να διατυπωθεί με διάφορους τρόπους. Η συνηθισμένη γενίκευση είναι η εξής:"Αν, και n αντικείμενα κατανέμονται σε m δοχεία, τότε τουλάχιστον ένα δοχείο περιέχει τουλάχιστον αντικείμενα."Αν και η πιο απλή εφαρμογή είναι σε πεπερασμένα σύνολα (όπως περιστέρια και κουτιά), χρησιμοποιείται επίσης με άπειρα σύνολα που δεν μπορούν να τεθούν σε αντιστοιχία ένα προς ένα. Για να γίνει αυτό απαιτείται η επίσημη δήλωση της αρχής του περιστερώνα: δεν υπάρχει "ένα-προς-ένα" συνάρτηση της οποίας το σύνολο τιμών είναι μικρότερο από πεδίο ορισμού της. Προηγμένες μαθηματικές αποδείξεις όπως το λήμμα του Siegel βασίζονται σε αυτή τη γενικότερη ιδέα.
Αλκίμαχος της Απολλωνίας
Βιογραφία
Ήταν ο πρωτότοκος γιος τού Αγαθοκλή και της ίσως ονομαζόμενης Αρσινόης. Αδέλφια του ήταν ο Λυσίμαχος, ένας από τους διαδόχους του Αλεξάνδρου Γ΄, ο Αυτόδικος και ο Φίλιππος.
Ο πατέρας του ήταν γαιοκτήμανας στη Θεσσαλία, η στενή του όμως φιλία με τον Φίλιππο Β΄ τον έκανε σύμβουλο και ευνοούμενο τού βασιλιά, έτσι μετακόμισε στη Μακεδονία. Ο Αλκίμαχος και τα αδέλφια του μεγάλωσαν στην Πέλλα, και μορφώθηκαν στην εκεί Αυλή των Αργεαδών.
Δύο έτη μετά το 338, όπου έγινε η μάχη της Χαιρώνειας, ο Αλκίμαχος και ο Αντίπατρος εστάλησαν από τον Φίλιππο Β΄ ως πρόξενοι στην Αθήνα, όπου τιμήθηκαν με ψήφισμα. Κάποια στιγμή κατά τη βασιλεία του Φιλίππου Β΄, στον Αλκίμαχο μάλλον χορηγήθηκε ιδιοκτησία στη Απολλωνία της Χαλκιδικής και ίσως του απονεμήθηκαν τιμές. Δύο έτη μετά ο Αλκίμαχος ήταν διοικητής στο στρατό και ο Αλέξανδρος Γ΄ τον εξουσιοδότησε να ελευθερώσει την Ιωνία και την Αιολίδα. Όταν ο Αλκίμαχος λοιπόν εστάλη εκεί για να επαναφέρει τη δημοκρατία, ίσως ο βασιλιάς να άκουσε παράπονα για τη συμπεριφορά του στον χειρισμό των πραγμάτων εκεί, αν είναι ο Αλκίμαχος που αναφέρεται στη Β΄ επιστολή προ τους Χίους. Έπειτα από την πιθανή δυσαρέσκεια του Αλεξάνδρου Γ΄ στον Αλκίμαχο, αυτός δεν αναφέρεται ξανά από τους ιστορικούς.
Οικογένεια
Νυμφεύτηκε μία Ελληνίδα και είχε τέκνα:
Πηγές
Κατηγορία:Δυναστεία των Λυσιμαχιδών
Διωναία
Απαντάται κυρίως σε περιβάλλοντα φτωχά σε άζωτο, σε πολλά σημεία σε όλον τον κόσμο. Στις Η.Π.Α. βρίσκεται μόνο στην Βόρεια και την Νότια Καρολίνα. Τα λιγοστά θρεπτικά συστατικά του εδάφους είναι ο λόγος για τον οποίο το φυτό εξελίχθηκε, σε τόσο περίπλοκη παγίδα. Τα έντομα συνήθως παρέχουν το άζωτο για τον σχηματισμό πρωτεϊνών. Η Διωναία δεν είναι τροπικό φυτό και αντέχει σε ήπιους χειμώνες.
Η φυσική λεία του είναι κυρίως έντομα και αράχνες που αναπηδούν ή έρπονται. Το θήραμα καθώς αγγίζει τα φύλλα του φυτού αναδεύει τις απτικές του τρίχες, προκαλώντας την ενεργοποίηση ενός μηχανισμού κατά τον οποίο το αρθρωτό φύλλο κλείνει. Τα φύλλα έχουν εξελιχθεί σε όργανα αιχμαλωσίας, καθώς διαθέτουν έναν αριθμό από μηχανικά ευαίσθητες τρίχες και μια πυκνή συστοιχία αδένων. Τα έντομα προσελκύονται από τις φρουτώδεις πτητικές ενώσεις που εκλύουν τα σαρκοφάγα αυτά φυτά.
Εξωτερικοί σύνδεσμοι
Κατηγορία:Σαρκοφάγα φυτά Κατηγορία:Δροσεροειδή
Γκβαλιόρ
Το Γκβαλιόρ (ग्वालियर) είναι σημαντική πόλη στα βόρεια της ινδικής πολιτείας Μαντία Πραντές. Βρίσκεται 319 χιλιόμετρα νότια του Δελχί, πρωτεύουσα της Ινδίας. Το Γκβαλιόρ κατέχει στρατηγική θέση στη περιοχή Γκιρντ της Ινδίας. Η πόλη και το φρούριο έχουν κυβερνηθεί από πολλά ιστορικά ινδικά βασίλεια. Μερικοί είναι οι Κατστσχαπαγκάτα τον 10ο αιώνα, οι Τομάρ τον 13ο αιώνα, ενώ ύστερα πέρασε στη Μογγολική Αυτοκρατορία της Ινδίας και στη συνέχεια στους Μαράτα το 1754, ακολουθούμενο από τη Σκιντία τον 18ο αιώνα. Μελέτη της αστικής ρύπανσης το 2016 βρήκε την πόλη να έχει το υψηλότερο επίπεδο ατμοσφαιρικής ρύπανσης στην Ινδία, και το δεύτερο υψηλότερο στον κόσμο.
Το 2011 είχε πληθυσμό 1.160.276 κατοίκων. Επίσημες γλώσσες είναι τα Χίντι και τα Αγγλικά (επίσημες γλώσσες σε όλη τη χώρα), ενώ περιφερειακές επίσημες γλώσσες είναι τα Χίντι, Μαράτι και Σίντι.
Πλάσμα (φυσική)
thumb|right|Κοινό παράδειγμα πλάσματος είναι ο [[Αστραπή|κεραυνός.]] thumb|right|Ροή πλάσματος χωρίς (πάνω) και με οριζόντιας φοράς μαγνητικό πεδίο (κάτω).
Τόσο στη Φυσική όσο και στη Χημεία ονομάζουμε πλάσμα την κατάσταση της ύλης στην οποία αυτή δεν λαμβάνει συγκεκριμένο όγκο και σχήμα που να οφείλεται στην ίδια (όπως συμβαίνει στα αέρια), και επιπλέον βρίσκονται ελεύθερα και όχι σε μοριακούς δεσμούς τα ηλεκτρικά φορτισμένα ατομικά της σωματίδια (ιόντα και ηλεκτρόνια). Υπάρχουν τρεις τουλάχιστον ορισμοί του πλάσματος:
Ο ένας ορισμός θεωρεί το πλάσμα μορφή αερίου, ενώ ο άλλος το κατατάσσει ως την τέταρτη κατάσταση της ύλης (οι υπόλοιπες τρεις είναι η στερεή, η υγρή και η αέρια). Το πλάσμα διαφέρει από ένα μη-ιονισμένο αέριο. Σχηματίζεται όταν ένα αέριο γίνει πολύ θερμό με αποτέλεσμα ηλεκτρόνια να δραπετεύσουν από το άτομό τους και να γίνονται ελεύθερα (ελεύθερα ηλεκτρόνια). Το πλάσμα συνίσταται επομένως από ελεύθερα ηλεκτρόνια και ιόντα (άτομα ή μόρια που έχουν χάσει ή αποκτήσει ένα ή περισσότερα ηλεκτρόνια), και είναι υπεριονισμένη κατάσταση της ύλης. Το πλάσμα μπορεί να προκύψει από ένα αέριο στο οποίο έχει δοθεί αρκετή ενέργεια για να αποχωριστούν τα άτομα από τα ηλεκτρόνιά τους (ιονισμός), ώστε να παραχθεί ένα νέφος από ιόντα και ηλεκτρόνια.
Ο όρος πλάσμα χρησιμοποιήθηκε για πρώτη φορά το 1929 από τους Lewi Tonks και Irving Langmuir για να περιγράψουν το ιονισμένο αέριο μιας ηλεκτρικής εκκένωσης. Από τότε ο όρος αυτός επικράτησε για κάθε αέριο του οποίου ένα ποσοστό των ατόμων ή μορίων του είναι μερικά ή ολικά ιονισμένο.
Πού συναντάται
Πλάσμα συναντάται στον Ήλιο, στους αστέρες, στο μεσοαστρικό διάστημα, στην ιονόσφαιρα, στους κεραυνούς κλπ. Ο ηλιακός άνεμος, επίσης, αποτελείται από πλάσμα. Σε συνθήκες εργαστηρίου δημιουργείται σε θερμοπυρηνικούς αντιδραστήρες, σε σωλήνες φωτισμού που περιέχουν αέρια όπως νέον σε χαμηλή πίεση κλπ.
Ιδιότητες
Σε αντίθεση με τα αέρια, το πλάσμα είναι καλός αγωγός του ηλεκτρισμού. Λόγω των ηλεκτρικά φορτισμένων σωματιδίων που το απαρτίζουν, το πλάσμα συμπεριφέρεται διαφορετικά από ένα αέριο, για παράδειγμα όταν εφαρμόζονται σε αυτό ηλεκτρομαγνητικά πεδία. Έτσι ο όγκος και το σχήμα του καθορίζεται σημαντικά από εφαρμοζόμενα ηλεκτρικά και μαγνητικά πεδία (από τα οποία συνήθως και δημιουργείται).
Η θερμοκρασία του πλάσματος είναι υπερβολικά υψηλή, αλλά η πίεσή του είναι υπερβολικά χαμηλή, καθώς είναι πολύ αραιό. Έτσι το πλάσμα που συνήθως δημιουργείται τεχνητά σε εργαστήριο, ερχόμενο σε επαφή με κάποιο σώμα ψύχεται αμέσως, χωρίς να θερμαίνει το άλλο σώμα αισθητά. Δεν ισχύει το ίδιο βέβαια με έναν κεραυνό που πέφτει στο έδαφος.
Ρακοπόταμος Λάρισας
Ο Ρακοπόταμος είναι οικισμός αλλά και παραλία του Δήμου Αγιάς στην Θεσσαλία και την Περιφερειακή Ενότητα Λάρισας.
Γενικά στοιχεία
Ο Ρακοπόταμος βρίσκεται στα παράλια του Νότιου Θερμαϊκού σε απόσταση 27 χλμ. ΝΑ. από την Αγιά (έδρα του δήμου) και 63 χλμ. Α.-ΝΑ. από την Λάρισα. Έχει πάρει το όνομα του από την παρουσία ενός χειμάρρου, που βρίσκεται εκεί. Ως ξεχωριστός αναφέρεται για πρώτη φορά το 2001 να απογράφεται στο τότε Τοπικό Διαμέρισμα Σκλήθρου του τότε δήμου Μελιβοίας. Σύμφωνα με την απογραφή 2011 απογράφησαν 12 κάτοικοι ενώ με αυτήν του 2001 ήταν 17.
Η παραλία της είναι αμμώδης με λίγο βότσαλο και για την πρόσβαση σε αυτή, υπάρχουν δύο παράπλευρα δρομάκια που οδηγούν στην παραλία, μετά την γέφυρα του Ρακοποτάμου ενώ παραλία απέχει 8 χιλιόμετρα νοτιοανατολικά από τον Αγιόκαμπο.
Στον Ρακοπόταμο πραγματοποιούνται δραστηριότητες εναλλακτικού τουρισμού. Υπάρχουν διαδρομές, που συναντάς ψηλούς καταρράκτες, οι οποίοι φτάνουν πολλές φορές και τα 30 μέτρα. Χωρίζεται σε 3 κολπίσκους, συνδυάζοντας βουνό και θάλασσα, όπου η βλάστηση φτάνει μέχρι τα βράχια της παραλίας.
Παραπομπές
Κατηγορία:Χωριά του νομού Λάρισας Κατηγορία:Δήμος Αγιάς
Βρετανοί κυβερνήτες της Κύπρου
Παρακάτω ακολουθεί κατάλογος των Βρετανών ύπατων αρμοστών και κυβερνητών της Κύπρου.
Βοηθοί κυβερνήτες
Κατηγορία:Αγγλοκρατία στην Κύπρο Κυβερνητες Κυπρου
1775
Η παρούσα σελίδα αφορά το έτος 1775 κατά το Γρηγοριανό ημερολόγιο
Νέα Ακουιτανία
Είναι η μεγαλύτερη σε έκταση περιοχή στη Γαλλία. Αποτελείται από 12 νομούς και μεγαλύτερη πόλη και έδρα της περιοχής είναι το Μπορντώ, που μαζί με τα προάστια και την ευρύτερη περιοχή, αποτελεί την έβδομη μεγαλύτερη μητροπολιτική περιοχή της Γαλλίας. Η περιοχή διαθέτει 25 μεγάλα αστικά κέντρα, μεταξύ των οποίων τα μεγαλύτερα μετά το Μπορντώ είναι η Μπαγιόν, η Λιμόζ, το Πουατιέ, το Πω και η Λα Ροσέλ. Η αύξηση του πληθυσμού, ιδιαίτερα αισθητή στις παράκτιες περιοχές, κάνει την περιοχή μία από τις περισσότερο οικονομικά αναπτυσσόμενες στη Γαλλία. Η νέα περιοχή ξεπερνά την Ιλ-ντ-Φρανς και την Προβηγκία-Άλπεις-Κυανή Ακτή σε δημογραφικό δυναμισμό.
Ιστορικά, είναι ο «έμμεσος διάδοχος» της μεσαιωνικής Ακουιτανίας και εκτείνεται σε μεγάλο τμήμα του Δουκάτου της Ακουιτανίας.
Τοπωνύμιο
αριστερά|μικρογραφία|Σημαία της Νέας Ακουιτανίας Μετά τη μεταρρύθμιση του 2014, η περιοχή ονομάστηκε προσωρινά «Ακουιτανία-Λιμουζέν-Πουατού-Σαράντ», παραθέτοντας αλφαβητικά τις τρεις πρώην περιοχές από τις οποίες αποτελούνταν, σε αναμονή του ορισμού νέου ονόματος μέσω σχετικού διατάγματος του Συμβουλίου του Κράτους, κατόπιν σχετικής προτάσεως του περιφερειακού συμβουλίου της συγχωνευθείσης διοικητικής περιοχής.
Τον Δεκέμβριο 2014, μια ηλεκτρονική διαβούλευση που διοργανώθηκε από την εφημερίδα Sud Ouest έδειξε ότι η πλειοψηφία των ψηφοφόρων επιθυμούσε το όνομα «Aκουιτανία» για τη νέα περιοχή. Στην πραγματικότητα, η πρώην περιοχή Ακουιτανία, δεν κάλυπτε παρά μόνο ένα μικρό μέρος της αρχαίας ρωμαϊκής επαρχίας της Ακουιτανίας. Επίσης, το Βασίλειο της Aκουιτανίας, από το 781, ήταν πολύ μεγαλύτερο, δεδομένου ότι περιλάμβανε εδάφη από τον Λίγηρα έως τα Πυρηναία και από τον Ατλαντικό ωκεανό έως ανατολικά της Ωβέρνης. Από το τέλος του 11ου αιώνα, το Δουκάτο της Ακουιτανίας περιελάμβανε το Πουατού, το Ανγκουμουά, τη Σαιντόνζ, το Λιμουζέν, το Περιγκόρ, το Μπορντελέ και τη Γασκώνη. Αυτό το παλαιό δουκάτο αντιστοιχούσε περίπου στη νέα περιοχή. Επομένως, το όνομα «Aκουιτανία» θα ήταν κατάλληλο από ιστορική άποψη για να ορίσει αυτή τη νέα περιοχή.
Αρκετές διαβουλεύσεις οργανώθηκαν στο διαδίκτυο την άνοιξη του 2016. Τον Μάρτιο, μια ηλεκτρονική δημοσκόπηση από την εφημερίδα La Nouvelle République έδινε το προβάδισμα στο όνομα «Μεγάλη Ακουιτανία» (44%) έναντι του «Νοτιο-δυτικού Ατλαντικού» (42% ). Συγχρόνως, μια παρόμοια διαδικτυακή έρευνα που διεξήχθη από το France 3 Limousin, έδειξε επίσης μεγάλο προβάδισμα του ονόματος «Μεγάλη Aκουιτανία» (30,26%), ακολουθούμενο από το «Νοτιο-δυτικός Ατλαντικός» (23,78%) και την «Ακουιτανία» (15,01%) στην τρίτη θέση. Τον Απρίλιο 2016, η εφημερίδα Sud Ouest ανέφερε τα πρώτα αποτελέσματα της διαβούλευσης που πραγματοποιήθηκε από την περιοχή στην επίσημη ιστοσελίδα της, όπου προηγούνταν η ονομασία «Ακουιτανία» και τα παράγωγά της.
Μετά από αρκετούς μήνες, η αρμόδια για την ονομασία επιτροπή πρότεινε την ονομασία «Νέα Ακουιτανία»  θεωρώντας το «Μεγάλη Ακουιτανία»  ότι «μετέδιδε ένα αίσθημα υπεροψίας». Η ονομασία «Νέα Ακουιτανία» εγκρίθηκε τελικά από την Ολομέλεια του Περιφερειακού Συμβουλίου στις 27 Ιουνίου 2016 και επικυρώθηκε από το Συμβούλιο της Επικρατείας στις 13 Σεπτεμβρίου 2016.
Μεταφράστηκε στις τρεις τοπικές γλώσσες ως Nòva Aquitània στα Οξιτανική γλώσσα, Akitania Berria στη Βασκική γλώσσα και Novéle-Aguiéne στη γλώσσα όιλ.
Γεωγραφία
εναλλ.=|αριστερά|μικρογραφία|270x270εσ|Ο αμμόλοφος Πιλά (dune du Pilat) Με έκταση 84.061 τετραγωνικά χιλιόμετρα, η Νέα Ακουιτανία είναι η μεγαλύτερη διοικητική περιοχή στη Γαλλία (ηπειρωτική και υπερπόντια).
Συνορεύει με τέσσερις άλλες γαλλικές περιοχές: την περιοχή του Λίγηρα στα βορειοδυτικά, την Σαντρ-Βαλ ντε Λουάρ (Κέντρο-Κοιλάδα του Λίγηρα) στα βόρεια, την Ωβέρνη-Ρον-Αλπ ανατολικά και την Οξιτανία στα νοτιοανατολικά. Συνορεύει επίσης με τρεις αυτόνομες ισπανικές κοινότητες, την Αραγωνία, τη Ναβάρα και τη Χώρα των Βάσκων στα νότια και προς τα δυτικά βρέχεται από τον Βόρειο Ατλαντικό Ωκεανό (Βισκαϊκός Κόλπος).
Διαρρέεται από  πέντε μεγάλους ποταμούς: τον Λίγηρα, τον Σαράντ, τον Γαρούνα τον Ντορντόνι και τον Αντούρ καθώς και από πολλούς παραπόταμους που καθιστούν εύφορα τα εδάφη και συμβάλουν στην ανάπτυξη των αγροτικών καλλιεργειών.
Η Νέα Ακουιτανία έχει μια μεγάλη θαλάσσια ακτογραμμή περίπου 720 χιλιομέτρων στον Ατλαντικό Ωκεανό. Στο ύψος του νομού Σαράντ βρίσκονται τα νησιά Ιλ-ντε-Ρε, Ολερόν, Ιλ-ντ΄-Εξ και Ιλ-Μαντάμ καθώς και ο κόλπος της Αρκασόν. Κατά μήκος της ακτής υπάρχουν γνωστά παραθαλάσσια θέρετρα, όπως η Αρκασόν, το Μπιαρίτς ή το Ρουαγιάν. Η ακτογραμμή, σχεδόν ευθύγραμμη, δημιουργεί ψηλούς αμμόλοφους (αμμόλοφος του Πιλά).
Η Νέα Ακουιτανία έχει πολλά δάση, το μεγαλύτερο από αυτά είναι ο δρυμός των Λαντ, που καλύπτει σχεδόν ένα εκατομμύριο εκτάρια (έχει σχεδόν 950.000 θαλάσσια πεύκα), καθιστώντας το ένα από τα μεγαλύτερα δάση στη Δυτική Ευρώπη. Υπάρχουν επίσης μεγάλες λίμνες.
Ο ακραίος νότος της περιοχής έχει ορεινό χαρακτήρα με την παρουσία των Πυρηναίων. Επίσης, στα δυτικά, οι νομοί Κρεζ, Κορέζ και Ωτ-Βιέν είναι ορεινοί, ανήκοντας στον κεντρικό ορεινό όγκο Μασίφ Σαντράλ με υψηλά οροπέδια και θέα στις καταπράσινες κοιλάδες και τα δάση από βελανιδιές και καστανιές.
Νομοί
εναλλ.=|μικρογραφία|517x517εσ|Χάρτης της Νέας Ακουιτανίας με τους 12 νομούς, με χρώματα σύμφωνα με τις [[Εδάφη του Βασιλείου της Γαλλίας|ιστορικές επαρχίες όπως υπήρχαν μέχρι το 1790.
{{legend|#a3d283|Γκυγιένη και Γασκώνη}} {{legend|#84b7ca|Πουατού}} {{legend|#e1c44a|Λιμουζέν}} {{legend|#8bd9c5|Μαρς}} {{legend|#b9b983|Σαιντόνζ}} {{legend|#efb3c7|Ανγκουμουά}} {{legend|#838a9d|Ωνί}} {{legend|#de8787|Κάτω Ναβάρα και Μπεάρν}} {{legend|#dee752|Σωμυρουά}} {{legend|#b98ab9|Άλλα}} ]] Η Νέα Ακουιτανία περιλαμβάνει 12 από τους 101 νομούς της Γαλλίας:
Πόλεις
Οι πιο πυκνοκατοικημένες πόλεις της περιοχής είναι:
Οικονομία
Η οικονομία της Νέας Ακουιτανίας βασίζεται στη γεωργία (δημητριακά, αραβόσιτος και κυρίως αμπελοκαλλιέργεια -αμπελώνες του Μπορντώ και του Κονιάκ-), στον τουρισμό, στην ισχυρή αεροναυπηγική βιομηχανία, στην ψηφιακή οικονομία και σχεδιασμό, στην παραχημική και φαρμακευτική βιομηχανία, στον χρηματοπιστωτικό τομέα (το Νιόρ είναι το τέταρτο μεγαλύτερο χρηματοοικονομικό κέντρο αμοιβαίων ασφαλιστικών εταιρειών στη Γαλλία) και στη βιομηχανική κεραμική (Λιμόζ). Επίσης, πολλές εταιρείες που ειδικεύονται στο σέρφινγκ και συναφή αθλήματα δραστηριοποιούνται κατά μήκος της ακτογραμμής.
Μετά την Ιλ-ντε-Φρανς, η Νέα Ακουιτανία είναι η πρώτη γαλλική περιοχή στην έρευνα και την καινοτομία, με πέντε πανεπιστήμια (Μπορντώ, Λα Ροσέλ, Λιμόζ, Πουατιέ και Πω) και αρκετές Ανώτερες σχολές. Όσον αφορά τον αγροτικό τομέα, θεωρείται η γεωργική έκταση της Ευρώπης με το μεγαλύτερο κύκλο εργασιών.
Ο τουρισμός συνεισφέρει πολύ στην οικονομία της περιοχής, καθώς έχει πολλά αξιοθέατα παγκόσμιας φυσικής και πολιτιστικής κληρονομιάς και ιστορικά μνημεία που τα επισκέπτονται εκατοντάδες χιλιάδες επισκέπτες κάθε χρόνο. Στις ακτές του Ατλαντικού βρίσκονται τρία ιστορικά παραθεριστικά θέρετρα, οι πόλεις Αρκασόν, Μπιαρίτς και Ρουαγιάν. Υπάρχουν επίσης πολλά χιονοδρομικά κέντρα, όπως τα Γκουρέτ και Σομπόρ.
Είναι η πέμπτη γαλλική περιοχή στη δημιουργία επιχειρήσεων (σε όλους τους τομείς).
Ιστορία
μικρογραφία|Ο [[Κάρολος Μαρτέλος στη μάχη του Πουατιέ το 732, πίνακας του Charles de Steuben]] Όταν το 56 π.Χ. η περιοχή της Ακουιτανίας κατακτήθηκε από τον Ιούλιο Καίσαρα και αποτέλεσε τμήμα της Ρωμαϊκής αυτοκρατορίας. Η περιοχή εκτεινόταν μεταξύ των Πυρηναίων, του ποταμού Γαρούνα και του Ατλαντικού ωκεανού. Ο Οκταβιανός Αύγουστος την επέκτεινε έως νότια του ποταμού Λίγηρα και αποτελούσε, ως Ακουιτανική Γαλατία (Gallia Aquitania), το ένα τέταρτο της Γαλατίας. Στις αρχές του 5ου αιώνα η ευρύτερη περιοχή κατακτήθηκε από τους Βησιγότθους, οι οποίοι το 507 αποκρούσθηκαν από τους Φράγκους και αποτέλεσε τμήμα του φραγκικού βασιλείου. Το 732 η περιοχή δέχτηκε επίθεση μουσουλμάνων, οι οποίοι εκδιώχθηκαν οριστικά από τον Κάρολο Μαρτέλο μετά την μάχη του Πουατιέ.